**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO „DĖL MOKYKLINIO AUTOBUSO PERĖMIMO KLAIPĖDOS MIESTO SAVIVALDYBĖS NUOSAVYBĖN IR JO PERDAVIMO VALDYTI, NAUDOTI IR DISPONUOTI PATIKĖJIMO TEISE“ PROJEKTO**

**1. Sprendimo projekto esmė, tikslai ir uždaviniai.**

Šis Klaipėdos miesto savivaldybės tarybos sprendimo projektas teikiamas, siekiant perimti savivaldybės nuosavybėn valstybei nuosavybės teise priklausantį mokyklinį M2 klasės autobusą „Iveco Daily 50C15 HV“ ir perduoti jį, perėmus savivaldybės nuosavybėn, Klaipėdos Litorinos mokyklai valdyti, naudoti ir disponuoti patikėjimo teise.

**2. Projekto rengimo priežastys ir kuo remiantis parengtas sprendimo projektas.**

2019-07-11 Turto skyrius gavo raštą Nr. (114)-D2-137 „Dėl mokyklinių autobusų perdavimo“, kuriuo Švietimo aprūpinimo centras informavo, jog nupirko M2 klasės autobusus „Iveco Daily 50C15 HV“, kurie pagal Švietimo, mokslo ir sporto ministro 2019-06-28 įsakymą Nr. V-767 „Dėl mokyklų, kurioms 2019 metais geltonieji autobusai skiriami įgyvendinant mokyklų aprūpinimo geltonaisiais autobusais 2018-2020 metais projektą, sąrašų patvirtinimo“ paskirstyti šalies mokykloms. Klaipėdos Litorinos mokyklai skirtas vienas mokyklinis autobusas, kuris turi būti perduotas valdyti, naudoti ir disponuoti patikėjimo teise.

Šis Savivaldybės tarybos sprendimas reikalingas LR Vyriausybės nutarimo projektui rengti.

**3. Kokių rezultatų laukiama.**

Perėmus minėtą turtą savivaldybės nuosavybėn, jis būtų perduotas Klaipėdos Litorinos mokyklai valdyti, naudoti ir disponuoti patikėjimo teise.

**4. Sprendimo projekto rengimo metu gauti specialistų vertinimai.**

Negauta.

**5. Lėšų poreikis sprendimo įgyvendinimui.**

Šio sprendimo įgyvendinimui papildomos lėšos nereikalingos.

**6. Galimos teigiamos ar neigiamos sprendimo priėmimo pasekmės.**

Įgyvendinant šį sprendimą neigiamų pasekmių nenumatoma, teigiamos pasekmės – savivaldybei perduodamas ilgalaikis materialusis turtas.

Teikiame svarstyti šį sprendimo projektą.

PRIDEDAMA. 2019-07-11 Švietimo aprūpinimo centro rašto Nr. (114)-D2-137 kopija, 4 lapas.

Turto skyriaus vedėjas Edvardas Simokaitis